CELEX: C2007/315/06
Language: da
Date: 2007-12-22 00:00:00
Title: Sag C-20/05: Domstolens dom (Tredje Afdeling) af 8. november 2007 — Straffesag mod Karl Josef Wilhelm Schwibbert (anmodning om præjudiciel afgørelse fra Tribunale di Forlì — Italien) (Direktiv 98/34/EF — informationsprocedure med hensyn til tekniske standarder og forskrifter — pligt til meddelelse af udkast til tekniske forskrifter — national lov, der fastsætter pligt til at påføre compact discs, som markedsføres, kendemærket for den nationale organisme, der har til opgave at opkræve afgifter vedrørende ophavsrettigheder — begrebet teknisk forskrift )

22.12.2007   
            
            
               DA
            
            
               Den Europæiske Unions Tidende
            
            
               C 315/4
            
         Domstolens dom (Tredje Afdeling) af 8. november 2007 — Straffesag mod Karl Josef Wilhelm Schwibbert (anmodning om præjudiciel afgørelse fra Tribunale di Forlì — Italien)
   (Sag C-20/05) (1)
   
   (Direktiv 98/34/EF - informationsprocedure med hensyn til tekniske standarder og forskrifter - pligt til meddelelse af udkast til tekniske forskrifter - national lov, der fastsætter pligt til at påføre compact discs, som markedsføres, kendemærket for den nationale organisme, der har til opgave at opkræve afgifter vedrørende ophavsrettigheder - begrebet »teknisk forskrift«)
   (2007/C 315/06)
   Processprog: italiensk
   Den forelæggende ret
   Tribunale di Forlì
   Part i hovedsagen
   Karl Josef Wilhelm Schwibbert
   Sagens genstand
   Anmodning om præjudiciel afgørelse — Tribunale di Forlì — fortolkning af artikel 3 EF og 23-27 EF samt af Rådets direktiv 92/100/EØF af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret (EFT L 346, s. 61) — spørgsmålet om, hvorvidt en national lov, hvorefter enhver bærer af filmiske og audiovisuelle værker skal påføres logoet fra den nationale myndighed, der har til opgave at registrere ophavsrettigheder, er i overensstemmelse med fællesskabsretten
   Konklusion
   Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester, som ændret ved Europa-Parlamentets og Rådets direktiv 98/48/EF af 20. juli 1998, skal fortolkes således, at nationale bestemmelser som de i hovedsagen omhandlede, i det omfang de efter gennemførelsen af Rådets direktiv 83/189 af 28. marts 1983 om en informationsprocedure med hensyn til tekniske standarder og forskrifter har indført pligten til at påføre cd'er, der indeholder billedkunstværker, kendemærket »SIAE« med henblik på deres markedsføring i den pågældende medlemsstat, udgør en teknisk forskrift, som ikke kan påberåbes over for en borger, hvis ikke den er blevet meddelt Kommissionen.
   
      (1)  EUT C 93 af 16.4.2007.